
Készült: 
Szentpéterszeg Községi Önkormányzat Képviselő-testületének



2014. július 16-án 14. órai kezdettel megtartott rendes nyílt ülésén 

Az ülés helye: Szentpéterszeg Községi Önkormányzat Tanácskozó terme
Jelen vannak: Olajos Mihály 



polgármester,         
                        Cs. Balogh Gyula


            települési képviselő

 Harasztosi Gyula 
                                    települési képviselő

 Kovács Imre 




 települési képviselő 
 Tornyi Lajos




 települési képviselő
 Közös önkormányzati hivatal részéről:        
 Dr. Karancsi- Vámosi Margit 
jegyző 
                         Ékes-Tornyi Edina



  jegyzőkönyvvezető
Meghívott vendégek:
  Kolozsváriné Pálfi Ildikó                              mb. óvodavezető, pályázó
Olajos Mihály: Tisztelettel köszöntöm a megjelent képviselő társaimat, és a meghívott vendéget. Megállapítom, hogy határozatképes a testület, öt képviselő van jelen. A meghívó és az írásos előterjesztés minden képviselő részére kiküldésre került. Kérem, a testület tagjait kézfelnyújtással jelezzék, ha egyetértenek a meghívóban szereplő napirendi pontokkal és azok sorrendjével. 
A döntéshozatalban résztvevők száma: 5 fő

A Képviselő-testület 5 igen szavazattal a következő határozatot hozta:
50/2014. (VII.16.)Önk. számú

HATÁROZAT
Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.
 Napirendi pontok: 



1./
Tájékoztató az előző testületi ülés óta eltelt időszakról
                                           Előadó: Olajos Mihály polgármester
2./
Beszámoló a Szentpéterszegi Mesevilág Óvoda 2013. évi tevékenységéről
             Előadó: Kolozsváriné Pálfi Ildikó
3./         Szentpéterszeg Mesevilág Óvoda felvételi körzethatárainak megállapítása
             Előadó: Olajos Mihály polgármester
4./         Tájékoztatás kitüntető díjak adományozásra vonatkozó javaslattételi lehetőségről
             Előadó: Olajos Mihály polgármester

5./          Szentpéterszeg Mesevilág Óvoda óvodavezetői pályázat elbírálása
 Előadó: Olajos Mihály polgármester

6./         Hajdú-Bihar Megyei Szociális Szövetkezet munkájában való részvétel
             Előadó: Olajos Mihály polgármester

7./         Egyebek

                      Zárt Ülés

1./         Méltányossági közgyógyellátási kérelem megtárgyalása 

              

 Előadó: Olajos Mihály polgármester
1. napirendi pont: Tájékoztató az előző testületi ülés óta eltelt időszakról

Olajos Mihály: Tájékozatom arról Önöket, hogy a Szentpéterszeg Ady E. utca 1. szám, és a Kossuth u. 45. szám alatti ingatlanok, illetve a főzőkonyha bérleti szerződéseivel kapcsolatosan, az elmaradt  bérleti díjak rendezés ügyében nem történt előrelépés. Sajnos hiába ígérte az Orosz Mariann képviselte baptista intézmény, hogy kifizeti az Óvárosi Humán Szolgáltató Központ tartozásait.   A Szűcs Kornéllal kötött bérleti szerződéseket felmondtuk, viszont két hónap alatt sem  tudtuk a bérleti szerződéseket érdemben tárgyalni a Gondoskodó-Szeretet Oktatási Szociális Központtal. A dolgozók bérét kifizették most is, viszont még mindig nem írták alá az új munkaszerződéseket. Más témában szeretném elmondani, hogy a múlt hónap végén a polgármesterek világtalálkozóján vettem részt. Az önkormányzatnak lehetősége van diákok foglalkoztatására a nyári szünidőben, melyre pályázatot nyújtottunk be a munkaügyi járási kirendeltségre. Az igény, és az érdeklődés nagy a munkára, mely közösségi kutatómunkát, kertészeti munkát, és adminisztrációs teendőket foglal magában. A diákok időseket keresnek fel interjú készítéséért, és a régi felvételek archiválásában is segédkeznek. 
Van-e kérdés, hozzászólás az elmúlt időszak beszámolójával kapcsolatosan? Amennyiben nincsen,  kérem a testület tagjait kézfelnyújtással jelezzék, ha elfogadják az előző ülés tájékoztatóját?
A döntéshozatalban résztvevők száma: 5 fő
A képviselő-testület 5 igen szavazattal a tájékoztatót elfogadta.

2. napirendi pont: Beszámoló a Szentpéterszeg Mesevilág Óvoda 2013. évi 



         tevékenységéről
Olajos Mihály: Az óvoda tavalyi évi tevékenységével kapcsolatosan számol be a jelenlegi megbízott óvodavezető. Megkérdezem a Kolozsváriné Pálfi Ildikót a beszámoló készítőjét, akit ezúton köszöntök, hogy szeretné-e kiegészíteni a beszámolóját?

Kolozsváriné Pálfi Ildikó: Nem kívánom kiegészíteni a beszámolómat.
Olajos Mihály: Amennyiben nincs további kérdése a képviselő-testületnek, kérem a testület tagjait kézfelnyújtással jelezzék, ha elfogadják-e a Szentpéterszeg Mesevilág Óvoda 2013. évi beszámolóját?
A döntéshozatalban résztvevők száma: 5 fő
A képviselő-testület 5 igen szavazattal a következő határozatot hozta:
51/2014.(VII. 16.) Önk. számú
HATÁROZAT
Szentpéterszeg Község Önkormányzatának Képviselő-testülete a Szentpéterszegi Mesevilág Óvoda 2013. évi tevékenységéről készült beszámolóját megtárgyalta, és elfogadta.

Határidő: azonnal
Felelős: Olajos Mihály polgármester
3. napirendi pont: Szentpéterszeg Mesevilág Óvoda felvételi körzethatárainak 



         megállapítása
Olajos Mihály: Mindenki számára kiküldésre került az óvodai felvételi körzethatár megállapítására az előterjesztés. Van-e ettől eltérő javaslat, más indítvány? Úgy látom nincsen. Kérem a testület tagjait kézfelnyújtással jelezzék, ha elfogadják-e az előterjesztett óvodai körzethatárok kialakítására tett javaslatot?
A döntéshozatalban résztvevők száma: 5 fő
A képviselő-testület 5 igen szavazattal a következő határozatot hozta:
52/2014.(VII. 16.) Önk. számú
HATÁROZAT
Szentpéterszeg Község Önkormányzatának Képviselő – testülete a nemzeti köznevelésről szóló 2011. évi CXC. törvény végrehajtásáról rendelkező 229/2012. (VIII. 28.) Korm. rendelet 22. § (1) bekezdésében foglaltaknak megfelelően az önkormányzat fenntartásában lévő Szentpéterszeg Mesevilág Óvoda óvodai felvételi körzet határait az alábbi településekre állapítja meg: 

a) Szentpéterszeg     - teljes település, 

b) Berettyóújfalu      - teljes település,

c) Váncsod               - teljes település,

d) Gáborján              - teljes település,

e) Esztár                   - teljes település,

f) Hencida                - teljes település.

A képviselő – testület megbízza Dr. Karancsi – Vámosi Margit jegyzőt, hogy a döntést, valamint a nemzeti köznevelési törvény végrehajtásáról rendelkező 229/2012. (VIII. 28.) Korm. rendelet 22. § (2) bekezdésében szereplő adatokat rögzítse a köznevelési információs rendszerben.

Határidő: azonnal

Felelős: Dr. Karancsi – Vámosi Margit 

4. napirendi pont: Tájékoztatás kitüntető díjak adományozására vonatkozó 



         javaslattételi lehetőségről
Olajos Mihály: A kitüntető díjak adományozására, és a Megyei Príma díj jelölésére a szöveges előterjesztésben leírtak alapján van lehetősége a képviselő-testületnek. 
Kovács Imre: A lakosságot is be lehetne vonni a díjakra való kezdeményezésre.
Cs. Balogh Gyula: Meddig lehet javaslatot tenni?
Olajos Mihály: Nem szükséges azonnal dönteni, 2014. augusztus 18-ig lehet kezdeményezéssel élni a kitüntető díjak adományozására, illetve a Príma díj jelölésére 2014. augusztus 31-éig van mód. Mindenki maga belátása szerint megkérdezheti a lakosság véleményét, és ennek megfelelően tehet javaslatot. Amennyiben a képviselő-testületnek személyes indítványa nincsen, kérem hozzuk döntést arról, hogy fenntartjuk-e a kitüntető díjak adományozására 2014. 08. 18. napjáig, és a Príma díj jelölésére 2014. 08. 31.-ig a javaslattételi lehetőséget. Egyetértenek-e azzal, hogy a javaslatok, jelölések megfontolása érdekében még nem hozunk döntést?
A döntéshozatalban résztvevők száma: 5 fő
A képviselő-testület 5 igen szavazattal a következő határozatot hozta.

53/2014. (VII. 16.)Önk. Számú

HATÁROZAT
Szentpéterszeg Község Önkormányzatának Képviselő-testülete úgy határoz, hogy Hajdú – Bihar Megyei Önkormányzat Közgyűlésének rendelete alapján kitüntető díjak adományozására vonatkozó javaslattétellel, illetve a Vállalkozók és Munkáltatók Országos Szövetsége Hadú-Bihar Megyei Szervezete kezdeményezésére Príma díj jelöléssel nem kíván azonnal élni, ugyanakkor fenntartja a lehetőségét annak, hogy a felhívásban megjelölt határnapig bármelyik képviselő, lakos javaslatára lehetőséget biztosít a kitüntető díj adományozására, Príma díj jelölésre.
Határidő: 2014. augusztus 18., illetve 2014. augusztus 31.
Felelős: Olajos Mihály polgármester
5. Napirendi pont: Szentpéterszeg Mesevilág Óvoda óvodavezetői pályázat elbírálása
Olajos Mihály: Az óvodavezetői pályázat elbírálására a pályázati anyag kiküldésre került. Egy pályázat érkezett a meghirdetett vezetői álláshelyre Kolozsváriné Pálfi Ildikó személyben. Van-e hozzászólás, kérdés a pályázattal kapcsolatosan?

Kolozsváriné Pálfi Ildikó: A pedagógusi életpálya modellnek megfelelően feltöltöttem a   portfóliómat, és rendelkezem a szükséges vezetői végzettséggel. 
Kovács Imre: Nem tartom jónak a pályáztatást, mivel csak egy jelentkező van.
Cs. Balogh Gyula: Érdeklődnék arra vonatkozóan, hogy ki szabta meg az előterjesztésben meghatározott vezetői pótlékot, és hogyan történt a meghatározása? 
Olajos Mihály: A jegyző asszony volt a koordinátora a pályázati előkészítésnek. 
Dr. Karancsi-Vámosi Margit: Jelen esetben, amikor is egy pályázat érkezett be, arról lehet dönteni a testületnek, hogy megbízzuk-e a vezetésre, vagy sem. Amennyiben nem, akkor újra ki kell jelölni valakit az óvodavezetésre. Titkos szavazással, az ügyrendi bizottságunknak lehetne a pályázatot elbírálás előtt véleményezni. Szavazatszámlátó bizottság folytatja le a titkos szavazást. A vezetői pótlék meghatározására pedig a költségvetési törvény által előírt minimum érték lett beterjesztve.

Kolozsváriné Pálfi Ildikó: Amennyiben megbíznak a vezetéssel, akkor az intézményvezetői pótlék a mindenkori illetményalap 40%-ától indul, azaz minimum 60.000. Ft-tól 100.000 Ft-ig terjedhet, mely összeghez ragaszkodok. Ezt a Nemzeti köznevelési törvény írja elő. 
Dr. Karancsi-Vámosi Margit: Nekem lenne egy javaslatom a vezetői pótlék meghatározására. Azt indítványozom, hogy a vezetői pótlék a Nemzeti Köznevelési törvény által előírt minimum legyen, vagyis a 40 %-a az illetményalapnak ez 64. 067 Ft. 
Cs. Balogh Gyula: A szavazatszámláló bizottság elnöke legyen Harasztosi Gyula  képviselő. 
Dr. Karancsi-Vámosi Margit: Felkérem Harasztosi Gyula elnököt arra, hogy a titkos szavazást levezetni szíveskedjen. 
Olajos Mihály: Amennyiben nincs több hozzászólás, hozzáfűzni való, kérem a testület tagjait titkos szavazás keretében döntsünk a Kolozsváriné Pálfi Ildikó beadott pályázatáról.
A döntéshozatalban résztvevők száma: 5 fő
A Képviselő-testület 5 igen szavazattal titkos szavazás keretében a következő határozatot hozta:
54/2014. (VII. 16.)Önk. Számú

HATÁROZAT
Szentpéterszeg Község Önkormányzatának Képviselő – testülete Kolozsváriné Pálfi Ildikót a Szentpéterszeg Mesevilág Óvoda (4121 Szentpéterszeg, Kossuth u. 45.) óvodavezetőjének megbízza 2014. augusztus 1. napjától 2019. július 31. napjáig, öt év időtartamra.

A képviselő – testület a közalkalmazott illetményét a következők szerint határozza meg:

Garantált illetmény:                        272.284      Ft

Vezetői pótlék:                                 64.067       Ft

   ____________________________________

 Kereset összesen:                          336.351      Ft 

 Kerekítés:                                               49      Ft

 Kereset mindösszesen:                   336.400     Ft
A képviselő – testület felkéri Olajos Mihály polgármestert, hogy a végrehajtáshoz szükséges intézkedéseket tegye meg.

Határidő:    esedékességkor

Felelős:       Olajos Mihály polgármester

6. napirendi pont: A Hajdú-Bihar Megyei Szociális Szövetkezet munkájában való

        részvétel
Olajos Mihály: A Hajdú-Bihar Megyei Szociális Szövetkezet megkeresett bennünket a csatlakozási lehetőséggel. A közfoglalkoztatás keretében megtermelt javak, termékek értékesítését segíthetik, és tervezik még, hogy a közétkeztetésben be kívánják vonni a termékeket. A mezőgazdasági közfoglalkoztatásból létrejött túltermelést szervezetten lehetne értékesíteni a megyei szövetkezet által. Az előterjesztésben egy 20.000.-Ft összegű egyszeri tagsági díj van meghatározva. Nem szövetkezeti szinten, hanem önkormányzati szinten csatlakoznánk. Van-e kérdés, hozzászólás a határozati javaslattal kapcsolatosan? Amennyiben nincs, kérem kézfelnyújtással jelezzék, amennyiben az előterjesztett határozati javaslattal egyetértenek?
A döntéshozatalban résztvevők száma: 5 fő
A képviselő-testület 5 igen szavazattal a következő határozatot hozta:
55/2014. (VII. 16.)Önk. Számú

HATÁROZAT
Szentpéterszeg Község Önkormányzatának képviselő – testülete részt kíván venni a Hajdú – Bihar Megye Szociális Szövetkezet munkájában, és a Szövetkezethez tagként csatlakozik, a 20.000 forint összegű vagyoni hozzájárulás megfizetését vállalja.

A képviselő – testület a Szövetkezet Alapszabályát megismerte, azt magára nézve kötelezőnek ismeri el.

A képviselő – testület felhatalmazza a polgármester a csatlakozáshoz szükséges dokumentumok aláírására és megbízza a szükséges intézkedések megtételével.

Határidő: azonnal
Felelős: Olajos Mihály polgármester
Kovács Imre: A témához kapcsolódóan szeretnék még hozzászólni, és indítványozni kívánom azt, hogy a Szegről-végről Szociális Szövetkezetből való kilépést szorgalmazzuk. A célom ezzel a lépéssel az, hogy a szövetkezet maradjon az önkormányzat irányítása alatt. Jelenleg azt látom, hogy több a nem péterszegi személy a tagok között. Engem, és a másik képviselő-társamat a legutóbbi közgyűlésen felvett tagnak a szövetkezet, mely tagsági felvételről nem kaptam még értesítést. Új szövetkezet létrehozására teszek javaslatot.
Olajos Mihály: A felvétel megtörtént, én is ott voltam az önkormányzat képviseletében.  Úgy tudom, hogy a tagsági változásról jegyzőkönyv is készült.
Cs. Balogh Gyula: A telephely engedélyt vonjuk meg a Szegről-végről Szociális Szövetkezettől abban az esetben, ha nem vették fel tagnak a képviselő urakat.       
Olajos Mihály: Annak idején hét taggal alakult meg a szociális szövetkezet, melynek feltétele volt, hogy az önkormányzat is tagja legyen, illetve két tartós munkanélküli tag bevonását írta még elő a belügyminisztérium. A szociális szövetkezetbe jelenleg semmilyen vagyont nem tudunk átvinni, és ingyenesen odaadni. Jelen pillanatban ez a szövetkezet nem tud önálló, önfenntartó lenni. 10.000 Ft volt a tagsági díj, abból kivenni pénzt nem lehet. Két alkalommal voltam a belügyminisztériumnál, a beadott pályázatunk nem nyert, de tárgyaltunk arról, hogy el lehetne kezdeni a közfoglalkoztatás átirányítását. Ugyanakkor azt sem akarom még, hogy a szövetkezeten keresztül közmunka kezdődjön. A meglévő szövetkezeti tagság számunkra előnyös.  
Kovács Imre: Szó szerinti jegyzőkönyvet kérnék. Az imént tettem egy határozati javaslatot arra vonatkozóan, hogy az önkormányzat hozzon létre egy szociális szövetkezetet. Ez a Szegről-végről Szociális Szövetkezet, meg ahogy az imént is említettem, ez egy malomvég kettő projekt. Egyértelműen látni, hogy nem a lakosságnak érdekeit veszik alapul. Nem a péterszegiek érdekeit veszik alapul, saját érdekeiket vesznek alapul. Hol lesz itt a dolgozó megfizetve? Most is látjuk, hogy a közhasznú munkásokkal diófa levelet szedetnek, ahelyett, hogyhát az önkormányzat a falu érdekeit képviselné, és a falu érdekében dolgoznának. Mert ez a szociális szövetkezet érdeke lett volna, hogy működjön a szociális szövetkezet. Ez nem jó dolog. Én szerintem nagyon sok mindenre lehetne használni a közhasznú munkásokat. Példa van rá. Nagyon sok. Én több esetbe tettem arra is.  Miért nem lehet a járdákat csinálni. Volt rá példa, hogy megemeltette az önkormányzat a járdát.  Ilyenekre lehetne ezeket az embereket használni, és nem a diófát lecibáltatni. Meg sem kérdezzük és lecibáljuk a diófa levelet. A kamillát pedig a közhasznú  harminc kilót szedett, a másik 80 kilót szedet ugyanannyi idő alatt, csak az aki nyolcvan kilót szedett mennyit kapott érte nem tudjuk, össze lehetne hasonlítani. Én ehhez a nevemet nem tudom adni, én erre javaslatot tettem, hogy az önkormányzat lépjen ki a Szegről-végről szociális szövetkezetből és a telephelyét is szüntessük meg, mert az nem a falu és a lakosság érdekeit fogja szolgálni.  Én ezt többet nem is mondom. Én ezt így látom, és ez be is fog következni, ha ezt így hagyjuk. 
Olajos Mihály: Mi hasznunk lehet a megszüntetésből? Regisztráltunk egy szövetkezettel a belügyminisztériumban, egy pályázatunk tartaléklistára került, és ha látjuk a munkanélkülieken hogy termelni képesek és önállósodásra törekednek, akkor már lesz egy szövetkezet amivel elindulhatunk. A szociális szövetkezeten belül tudjuk értékesíteni majd a Szentpéterszegen megtermelt javakat. Ez csak a falu érdekeit szolgálja. Akit érdekel, az látja, hogy mit végeznek a közmunkások az állatokkal, és a kertészetben, illetve a járdalapok építésénél, és az hogy mi az értelmes munka mindenki el tudja dönteni. A szövetkezeti tagok ebből fognak élni. Az állam ki fog vonulni, és nem fog ez menni így sokáig. A jelenleg még a munkaerő foglalkoztatása a lényeg.
Harasztosi Gyula: Ha nem kapok értesítést, akkor én is a kilépésről fogok dönteni. Szervezetlennek látszik.                                                                                    
Cs. Balogh Gyula: Véleményem szerint Szabó Károly nem felel meg az elvárásoknak. Le kellene váltani. Az önkormányzatnak kellene irányítani a szövetkezet munkáját.
Olajos Mihály: Én sem zárkózok el attól, hogy az újonnan választott tagok vegyék kezükbe az irányítást. Polgármester nem lehet gazdasági társaság vezető tisztségviselője. ?
Kovács Imre: Szó szerinti jegyzőkönyvet kérek. Huszon éve vagy polgármester nagyon jól  tudod forgatni a szavakat, és jól tudod húzni az időt. Nagyon jól tudod forgatni a cselekményeket, elbeszélni mellette satöbbi. Ezzel nincs is probléma. Azzal viszont igen, hogy nem a valót mondod. Mert a valóság az, hogy az önkormányzatokon belül sok minden eldőlhet. Terajtad múlik minden. Minthogy elmondtam már több esetben is te vagy itt minden csak egyedül. Itt az újság szó szerint leírja, aki nem látta olvassa el, ajánlom. Leírja, hogy mire lehet közhasznú embereket foglalkoztatni. Növénytenyésztés, állattenyésztés, járdalapokat készítenek, vályog házakat építenek, szemetet szedetnek, időseket gondoznak. Nem kell felsorolni, nagyon sok mindenre, hasznosra lehet fordítani. Nekem ne mondja senki, hogy a diófa levél a szociális szövetkezetért, azért kell nekik dolgozni, hogy a szociális  szövetkezetnek legyen nekik valami mozgása az majd megkapja a pályázatot. Úgy sem fog a lakos ebből egy fillérrel sem részesülni. Ez majd a szociális szövetkezeté lesz, és azoké az embereké akik ezeket viszik. Az meg hogy nincs traktorunk meg semmink, te vagy a felelős, mert te vagy egy személyben minden. Több esetben 2010 óta elhangzott, hogy fogjuk bele a növénytermesztésbe. Azt mondtad, hogy ez nekünk nem való. Még abban az évben is, amikor tavaly fogtunk bele, Bányi Gyuszi jelentette ki a közmeghallgatás előtt vissza kell hallgatni a hangfelvételt ő mondta, hogy miért nem fogunk ebbe bele. Nem való ez nekünk. Egy fél óra múlva  a faluházban kijelentetted, hogy belefogunk. Előtte egy fél órával nem való nekünk, fél óra múlva meg igen. Négy éven keresztül ezt láttuk. Csak az lehet a jó amit te mondasz. Volt javaslatom nem fogadtak el a testület. Te tetted fel a javaslatot akkor elfogadta. Nem akarom ezt tovább ragozni. Én elmondtam a véleményemet, ez nem való a falunak.  Mindenki úgy fog szavazni, ahogy a lelkiismerete diktálja. Én lelkiismeretem azt mondja, hogy ezt nem szabad tovább csinálni. Ez a falu becsapása lesz. Malomvég kettő lesz újból.
Olajos Mihály: Amennyiben nincs több hozzászólás, kérem szavazzunk Kovács Imre képviselő úr indítványról, hogy az önkormányzat mint alapító tag Szegről-végről Szociális Szövetkezeti tagságát szüntessük meg, lépjünk ki a  szövetkezetből, és a Szentpéterszeg, Nép u. 1. szám alatti telephelyet is szüntessük meg.
A döntéshozatalban résztvevők száma: 5 fő
A képviselő-testület 2 igen (Kovács Imre, Harasztosi Gyula) és 2 ellenszavazattal (Olajos Mihály, Tornyi Lajos), egy tartózkodás (Cs. Balogh Gyula) mellett a következő határozatot hozta:
56/2014. (VII. 16.)Önk. Számú

HATÁROZAT
Szentpéterszeg Község Önkormányzatának képviselő-testülete úgy határoz, hogy nem fogdja el Kovács Imre települési képviselő arra vonatkozóan tett indítványát, hogy a Szegről-végről Szociális Szövetkezetből lépjen ki önkormányzat, tagságát szüntesse meg, és a Szentpéterszeg, Nép u. 1. szám alatti telephelyet ne engedélyezze használni.
Határidő: azonnal

Felelős: Olajos Mihály polgármester
Olajos Mihály: Kovács Imre képviselő társam javaslatára,  kérem hozzunk döntést arról is, hogy az önkormányzat új szociális szövetkezetet alapítson-e, hozzon-e létre.
A döntéshozatalban résztvevők száma: 5 fő
A képviselő-testület 1 igen (Kovács Imre,) és 3 ellenszavazattal (Harasztosi Gyula, Olajos Mihály, Tornyi Lajos), egy tartózkodás (Cs. Balogh Gyula) mellett a következő határozatot hozta:
57/2014. (VII. 16.)Önk. Számú

HATÁROZAT
Szentpéterszeg Község Önkormányzatának képviselő-testülete úgy határoz, hogy új szociális szövetkezet alapítását nem tervezi. 
Határidő: azonnal

Felelős: Olajos Mihály polgármester
7. napirendi pont: Egyebek
Olajos Mihály: A helyi önkéntes tűzoltó egyesület a tavalyi évi önkormányzati támogatás felhasználásáról, tevékenységéről szeretne beszámolni. Az elnök írásbeli beszámolója előterjesztésre került. Tisztelt képviselő-testület! Amennyiben nincs hozzászólás hozzunk döntést a Szentpéterszegi Önkéntes Tűzoltó Egyesület 2013. évi tevékenységéről készült beszámoló elfogadásáról.
A döntéshozatalban résztvevők száma: 5 fő
A képviselő-testület 5 igen szavazattal a következő határozatot hozta:
58/2014. (VII. 16.)Önk. Számú

HATÁROZAT
Szentpéterszeg Község Önkormányzatának Képviselő-testülete úgy határoz, hogy a Szentpéterszegi Önkéntes Tűzoltó Egyesület 2013. évi tevékenységéről készült beszámolóját elfogadja.
Határidő: azonnal
Felelős: Olajos Mihály polgármester
Olajos Mihály: Tájékoztatom még Önöket arról, hogy Esztár-Gáborján- Szentpéterszeg Közoktatási Társulásának elszámolásával kapcsolatosan milyen események történtek. Jelenlegi helyzet szerint Esztár elfogadta az elszámolást és az elszámolásban feltüntetett összeg több mint a felét már átutaltuk részünkre. Gáborján község pedig nem ismeri el a tartozást, ezért peres úton kell érvényesítenünk a tartozás kifizetését, mert Gáborján nem hajlandó tárgyalni. Független pénzügyi vizsgáló véleményét kérjük ki mielőtt a pénzügyi teljes elszámoltatás megkezdődne. Úgy szeretném, hogy a gáborjáni több mint két millió forintos összegből rendeznénk  Esztár község felé a megmaradt tartozást.
Harasztosi Gyula: Várjuk meg a szakértő véleményét, mert ami jár az jár. 
Az iskolai interaktív táblák szállítói tartozásairól kapcsolatos peres eljárásról hangzott el döntést nem igénylő tájékoztatáskérés Cs. Balogh Gyula települési képviselő részéről, illetve Cs. Balogh Gyula és Harasztosi Gyula települési képviselő urak szorgalmazták az Isuzu típusú autóbusz mielőbbi eladását. 
Olajos Mihály: Amennyiben nincs több megbeszélni való az ülést bezárom.

K.m.f.



Olajos Mihály

